M. Číž, poslanec: (2003-10-31):
Dvadsiaty druhý pozmeňujúci návrh. V bode 132, teda v § 82 ods. 2 sa na konci pripájajú slová „a platového stupňa podľa § 80“. Odôvodnenie. Vzhľadom na požiadavku ponechať v platnosti doterajšie § 80 a § 81, podľa ktorých sa zachováva systém určovania platov v závislosti od dosiahnutej odbornej praxe, je potrebné doplniť aj ustanovenie § 82 ods. 2. Ustanovením sa zachováva princíp profesionality, na ktorom je štátna služba podľa § 1 ods. 2 písm. a) budovaná. Dovoľte mi dvadsiaty tretí pozmeňujúci návrh. V 133. bode v §  83 ods. 1 sa slová „ktorá mu patrí podľa § 82 ods. 2“ nahrádzajú slovami „najvyššieho platového stupňa platovej triedy, v ktorej sa mu poskytuje tarifný plat“. Dovoľte mi odôvodniť aj tento pozmeňujúci návrh. V nadväznosti na ponechanie doterajšieho spôsobu odmeňovania v závislosti od platových stupňov navrhuje sa zachovať aj naďalej určovanie príplatku za riadenie v závislosti od tohto kritéria. Návrh je v súlade so zachovaním princípu profesionality, na ktorom je podľa § 1 ods. 2 písm. a) štátna služba ako taká budovaná. Pozmeňujúci návrh č. 24. Body 140 až 145 sa vypúšťajú. Odôvodnenie. V nadväznosti na zachovanie doterajšie spôsobu určovania platov v závislosti od dosiahnutej odbornej praxe je potrebné zachovať aj doterajší spôsob určovania príplatku za štátnu službu v sťaženom a zdraviu škodlivom prostredí. § 89 ods. 2 až 7, 8 a 9 a body 140 až 143. Ďalej príplatku za prípravu čakateľa v § 90 bod 144 a príplatku za zmennosť § 92 ods. 1 bod 145. Uvedené príplatky sú podľa doterajšej právnej úpravy limitované príslušným platovým stupňom. Pozmeňujúci návrh č. 25. Bod 156 sa vypúšťa. Odôvodnenie. V nadväznosti na zachovanie doterajšieho spôsobu určovania platov v závislosti od dosiahnutej odbornej praxe je potrebné zachovať aj doterajší spôsob zvyšovania platov, ktorým je zaradenie štátneho zamestnanca do vyššieho platového stupňa tej istej platovej triedy, ak dosiahol predpísaný počet rokov odbornej praxe. Týmto sa zároveň odstraňuje do budúcnosti takzvané zamrznutie platov štátnych zamestnancov, ktorí ku dňu účinnosti novely zákona dosiahli nižší počet rokov odbornej praxe. Dvadsiaty šiesty pozmeňujúci návrh. V 161. bode § 106 ods. 6 sa za slovami „121 percent z platovej tarify“ vkladajú slová „12. platového stupňa“. Odôvodnenie. V nadväznosti na zachovanie doterajšieho spôsobu určovania platov v závislosti od platových stupňov je potrebné zachovať tento mechanizmus aj pri určovaní platu predstaveného v politickej funkcii, pričom tento aj naďalej sa navrhuje odovzdať od najvyššieho platového stupňa najvyššej platovej triedy. Dvadsiaty siedmy pozmeňujúci návrh. V 162. bode v § 106 ods. 7 sa vypúšťa text. Citujem: „A slová 16  percent z platovej tarify prvého platového stupňa“  a tieto sa nahrádzajú slovami „13,6  percenta z platovej tarify“. Odôvodnenie. V nadväznosti na zachovanie doterajšieho spôsobu určovania platov v závislosti od platových stupňov je potrebné zachovať tento mechanizmus aj pri určovaní platu predstaveného v politickej funkcii v služobnom úrade, ktorým  je napríklad Kancelária prezidenta, Kancelária Národnej rady Slovenskej republiky, Kancelária verejného ochranu práv, Ústavný súd Slovenskej republiky, ako aj Kancelária Súdnej rady. Dvadsiaty ôsmy pozmeňujúci návrh. V 163. bode v § 106 ods. 8 sa slová „41 percent z platovej tarify“ nahrádzajú slovami „48 percent z platovej tarify prvého platového stupňa“. Dovoľte mi odôvodnenie. V nadväznosti na zachovanie doterajšieho spôsobu určovania platov v závislosti od platových stupňov je potrebné zachovať tento mechanizmus aj pri určovaní platu predstaveného v politickej funkcii v služobnom úrade,  ktorým je ústredný orgán štátnej správy, ktorý nie je členom vlády. Dvadsiaty deviaty bod. Bod 166 sa vypúšťa.  Odôvodnenie. Navrhuje sa aj naďalej ponechať § 107 až §  112, ktoré upravujú príplatok k nemocenskému, príplatok k podpore pri ošetrovaní člena rodiny a príplatok za štátnu službu k dôchodku. Uvedené príplatky sú upravené vo všetkých osobitných zákonoch upravujúcich služobné pomery, napríklad u prokurátorov, colníkov, príslušníkov Hasičského a záchranného zboru, rovnako ako u príslušníkov Policajného zboru, pričom výška príplatkov u týchto kategórií je dvojnásobná, než prislúcha štátnym zamestnancom podľa § 107 až § 112. O uvedených príplatkoch nie je v zmysle zákona o štátnej službe prípustné uzatvárať kolektívne zmluvy, ako je to umožnené v súkromnom sektore. Týmto návrhom sa  teda odstraňuje diskriminačné zaobchádzanie so zamestnancami štátnej služby...